Ee, fa o ithuta Se-Eseperanto, o “dira ka natla” fa o simolola go se ithuta. Mo bogautshwaneng, o tla bo o setse o ithutile dikarolo tsotlhe tsa go aga tlotlofoko ya gago le go bitsa mafoko. Akanya ka gone: Mo pampitshaneng e khutshwane eno re go neile dikutu di le 15 tsa mafoko, maemedi a le 4, dikarolo di le 4 kwa bokhutlong jwa mafoko, ditlhogo di le 6 le megatlana, athikele e le nngwe le letlama le le lengwe. Re akanya gore ka mafoko ano a le mmalwa, o ka kgona go kwala mafoko a le 150 (o sa balele bontsi, jalo le jalo), mme wa tlhama dipolelo di le dintsi thata. Ka karolo nngwe le nngwe e ntšha, bokgoni jwa gago jwa puo bo a gola.Go go tsere lobaka lo lo kae go dira thutiso ya pampitshana eno? A o ka akanya ka puo epe e nngwe e e neng e tla go tsaya lobaka lo lo tshwanang?